বিজনী নদী

বিজনী নদী বা বিজনা নদী বা বিজলী নদী বাংলাদেশ-ভারতের একটি আন্তঃসীমান্ত নদী। বিজনী নদীর অববাহিকার আয়তন ৯৪ বর্গকিলোমিটার। বাংলাদেশ অংশে এই নদীটির দৈর্ঘ্য ২৫ কিলোমিটারম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৬৪। এবং গড় প্রস্থ ২৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বিজনী নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১৩। বিজনী নদী তিতাস নদী-প্রবাহের অংশ। 

উৎপত্তি ও প্রবাহ
বিজনী নদীটি ভারতের ত্রিপুরা রাজ্যের পশ্চিম ত্রিপুরা জেলার পাহাড়ি অঞ্চল থেকে উৎপন্ন হয়েছে এবং ব্রাহ্মণবাড়িয়ার কসবা উপজেলার গোপীনাথপুর ইউনিয়নের ধজনগর গ্রাম দিয়ে বাংলাদেশে প্রবেশ করেছে। এরপর নদীটি একই জেলার আখাউড়া উপজেলার ধারখার ইউনিয়নে এসে তিতাস নদীতে পতিত হয়েছে। এই নদীর আরও একটি শাখা কসবা উপজেলার বিনাউটি ইউনিয়নের মজলিশপুর গ্রাম থেকে প্রবাহিত হয়ে একই উপজেলার বায়েক ইউনিয়নের কৈখোলা গ্রামের নিকট সালদা নদীতে মিশেছে।http://ims.cegisbd.com/rims/RiverInfo/RiverDetailsFull?HZone=null&Rivers=813http://ims.cegisbd.com/rims/RiverInfo/RiverDetailsFull?HZone=null&Rivers=813 

 অন্যান্য তথ্য
বিজনী নদীতে সারাবছর পানি প্রবাহ থাকে না এবং জানুয়ারি থেকে মার্চ পর্যন্ত নদীটি পুরোপুরি শুকিয়ে যায়। কিন্তু বর্ষাকালে পাহাড়ি ঢল নামার ফলে আকস্মিক বন্যা দেখা দেয়। তখন স্থানে স্থানে নদীর পাড় উপচে দুই পাশের প্লাবন ভূমি দিয়ে পানি প্রবাহিত হয় এবং পাড় ভাঙ্গন প্রবণতা দেখা যায়।

 আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ
 বাংলাদেশ-ভারত আন্তঃসীমান্ত নদীর তালিকা

তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:ত্রিপুরার নদী
বিষয়শ্রেণী:ব্রাহ্মণবাড়িয়া জেলার নদী 
বিষয়শ্রেণী:বাংলাদেশ-ভারত আন্তঃসীমান্ত নদীগুলো